《奉和御制颁赐荔枝》
宋代·余深

结实宁辞火后华，移根今照日华丹。来从南海航千里，赐比西华药一丸。

封植自怜依禁籞，芬芳无复耀幽兰。万年枝上风光别，尝奉宣和燕暇看。

作者简介：（?—1132）福州罗源人，字原中，一作源中。神宗元丰五年进士。累官御史中丞兼侍读。谄附蔡京，结为死党，京奸谋诡计多得其助。官至门下侍郎，累进加少傅，封卫国公。出为镇江军节度使、知福州。京失势，累被弹劾，高宗建炎中贬临江军居住。